पाएं अपने शहर की ताज़ा ख़बरें और फ्री ई-पेपरडाउनलोड करें
बंगाल आम चुनाव के बाद हिंसा भड़कने और भाजपा कार्यकर्ताओं की हत्या, आगजनी, लूट-खसोट के मामले सामने आए हैं। इसी के विरोध में भारतीय जनता पार्टी के जिला कार्यालय सहित मंडलों में भाजपा पदाधिकारी व कार्यकर्ताओं ने धरना दिया। पार्टी कार्यालय पर भाजपा जिलाध्यक्ष राजू बाथम के नेतृत्व में नौ लोगों ने सोशल डिस्टेंस व मास्क पहनकर दोपहर 1 से 2 बजे तक धरना दिया।
भाजपा जिलाध्यक्ष बाथम का कहना है कि पश्चिम बंगाल में आम चुनाव होने के बाद भाजपा कार्यालयों को जलाया जा रहा है। नौ भाजपा कार्यकर्ताओं की टीएमसी कार्यकर्ताओं ने हत्या कर दी और 45 कार्यकर्ता घायल हैं। हमारी भाजपा की महिला कार्यकर्ताओं से अभद्रता और रेप जैसी खबरें सुनने को मिल रही हैं।
जहां भी कार्यकर्ता रहता है, दीवार पर कमल फूल निशान देखते ही नेस्त नाबूत कर दिया है। घरों को जला दिया है, दुकानें लूट ली हैं। यह सब ममता दीदी की देखरेख में चल रहा है। टीएमसी के गुंडे अत्याचारी हैं, उन पर शीघ्र केस दर्ज हो। हत्याओं के विरोध में देश व्यापी धरना दिया जा रहा है, ताकि प्रधानमंत्री व केंद्र सरकार तक यह बात पहुंचे और टीएमसी के गुंडे पर जल्द केस दर्ज हों।
हमारी बात निश्चित ही प्रधानमंत्री तक पहुंचेगी और वह कानूनी कदम उठाएंगे। धरने पर जिला उपाध्यक्ष हेमंत ओझा, भाजयुमो जिलाध्यक्ष मुकेश चौहान, नगर मंडल अध्यक्ष केपी परमार आदि मौजूद थे। खनियाधाना में भी वर्तमान मंडल अध्यक्ष के नेतृत्व में धरना दिया गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn